|  |
| --- |
| **ΑΡΙΘ.: Υ1Γ/ΓΠ/36831/14 Βλέπετε το πλήρες κείμενο** |
| **Είδος Εγγράφου: ΑΠΟΦΑΣΕΙΣ ΥΠΟΥΡΓΕΙΩΝ** |
| **Αρχή έκδοσης: ΥΓΕΙΑΣ** |
| **ΦΕΚ: 3373Β** |
|  |
| **Μέγεθος κειμένου: 59 KB** |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Αριθμ. Υ1γ/ΓΠ/36831/14 (ΦΕΚ 3373 Β/16-12-2014) : Όροι λειτουργίας επιχειρήσεων εμπορίας, ενοικίασης και πώλησης μεταχειρισμένων ειδών ιματισμού, ένδυσης και υπόδησης.**Ο ΥΠΟΥΡΓΟΣ ΥΓΕΙΑΣ**Έχοντας υπόψη:1. Τον Α.Ν 2520/1940 (Φ.Ε.Κ 273 τ.Α΄) «Περί Υγειονομικών Διατάξεων» όπως συμπληρώθηκε και τροποποιήθηκε μεταγενέστερα.2. Το Ν. 4025/2011 (Φ.Ε.Κ. 228 τ.Α΄) «Ανασυγκρότηση φο­ρέων Κοινωνικής Αλληλεγγύης, Κέντρα Αποκατάστασης, Αναδιάρθρωση ΕΣΥ, και Άλλες Διατάξεις», άρθρο 43 όπως τροποποιήθηκε με τον Ν. 4075/2012 (Φ.Ε.Κ. 89 τ.Α΄) «Θέμα­τα Κανονισμού Ασφάλισης Ι.Κ.Α - Ε.Τ.Α.Μ. Ασφαλιστικών Φορέων,.. », άρθρο 58 και το Ν.4235/2014 (ΦΕΚ 32/τ.Α΄/ 11-2-2014).3. Τους Ν. 3172/2003, 3370/2005, 3918/2011 όπως αυτοί τροποποιήθηκαν και ισχύουν.4. Το Ν. 3463/2006 Φ.Ε.Κ. 114 τ.Α΄) «Κώδικας Δήμων και Κοινοτήτων» άρθρα 75, 80 και 81.5.  Το Ν. 3852/4-7-2010 (Φ.Ε.Κ 87 τ.Α΄) «Νέα Αρχιτε­κτονική της Αυτοδιοίκησης και της αποκεντρωμένης Διοίκησης-Πρόγραμμα Καλλικράτης».6. Το Ν. 4262/2014 (ΦΕΚ 114/τ.Α΄/10-5-2014) «Απλούστευ­ση της αδειοδότησης και άλλες διατάξεις».7.  Το Ν. 4264/2014 (ΦΕΚ118/τ.Α΄/15-5-2014) «Άσκηση εμπορικών δραστηριοτήτων εκτός καταστήματος και άλλες διατάξεις».8.  Το Π.Δ. 95/2000 (Φ.Ε.Κ 76 τ.Α΄) «Οργανισμός του Υπουργείου Υγείας και Πρόνοιας», όπως τροποποιήθηκε και ισχύει.9.  Το Π.Δ. 119/2013 (Φ.Ε.Κ 153/τ.Α΄) «Διορισμός Αντι­προέδρου της Κυβέρνησης, Υπουργών, Αναπληρωτών Υπουργών και Υφυπουργών».10. Την κοινή υπουργική απόφαση ΔΙΑΔΠ/ Φ.Α.21/31600 (ΦΕΚ 3106/τ.Β/9-12-2013) «Απλούστευση των διοικητικών διαδικασιών έκδοσης άδειας ίδρυσης και λειτουργίας καταστήματος υγειονομικού ενδιαφέροντος, θεάτρου και κινηματογράφου».11. Το Π.Δ. 89/2014 (Φ.Ε.Κ 134/τ.Α΄) «Διορισμός Υπουρ­γών, Αναπληρωτών Υπουργών και Υφυπουργών».12. Το άρθρο 69 της Υγειονομικής Διάταξης της 14-11-1938 (ΦΕΚ 275/τ.Β΄), «Περί καθηκόντων των Υγειονομικών Επιτροπών Δήμων και Κοινοτήτων και λήψεως μέτρων προστασίας της δημόσιας υγείας εν τω Νομώ Αττικοβοιωτίας».13. Την υπ. αριθμ. Υ1γ/Γ.Π/οικ. 96967/2012(ΦΕΚ Β΄2718) Υγειονομικοί όροι και προϋποθέσεις λειτουργίας επι­χειρήσεων τροφίμων και ποτών και άλλες διατάξεις όπως ισχύει.14. Την υπ’ αριθμ. 1010/10/5 (ΦΕΚ 1948/τ.Β/1-9-2011) από­φαση «Άσκηση του επαγγέλματος αργυραμοιβών, πα-λαιοπωλών, ενεχυροδανειστών και των ασχολουμένων με την αγοραπωλησία ή τήξη μεταχειρισμένων κοσμη­μάτων και κομψοτεχνημάτων από χρυσό και λοιπών τιμαλφών.15. Τον Νόμο 3991/2011 (ΦΕΚ 162/τ.Α/25-7-2011) Κύρωση του αναθεωρημένου Δ.Υ.Κ του Π.Ο.Υ.16. Το γεγονός ότι η έκδοση της απόφασης επιβάλλε­ται από επιτακτικούς λόγους Δημοσίου συμφέροντος που σχετίζονται άμεσα με την προστασία της Δημόσιας υγείας, τηρώντας την αρχή της αναλογικότητας.17.  Το γεγονός ότι από την έκδοση της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε:Την έκδοση της παρούσας Υγειονομικής Διάταξης η οποία ισχύει σε όλη την επικράτεια.**Άρθρο 1****Σκοπός**Σκοπός της παρούσας Υγειονομικής Διάταξης είναι η ρύθμιση των αναγκαίων υγειονομικών όρων και προϋ­ποθέσεων για την λειτουργία Επιχειρήσεων εμπορίας, ενοικίασης και πώλησης μεταχειρισμένων ειδών ιματι­σμού, ένδυσης και υπόδησης για την προστασία της Δημόσιας Υγείας.**Άρθρο 2****Πεδίο Εφαρμογής Υγειονομικοί όροι και Προϋποθέσεις**Η Εμπορία, ενοικίαση και πώληση μεταχειρισμένων ειδών όπως, ιματισμού, ενδυμάτων, υποδημάτων, διενερ­γείται από εμπορικές επιχειρήσεις ή μέσω διαδικτύου ή σε πάγκους εμποροπανηγύρεων, κ.λπ.Οι ανωτέρω επιχειρήσεις είναι μεν εμπορικές επιχει­ρήσεις όμως λόγω της φύσεως των ειδών που εμπο­ρεύονται και για την προστασία της δημόσιας υγείας, πρέπει να τηρούνται τα εξής:Οι επιχειρήσεις εμπορίας, ενοικίασης, πώλησης με­ταχειρισμένων ειδών (όπως ενδύματα, αποκριάτικες στολές αμφίεσης, εθνικές ενδυμασίες, νυφικά, ιματι­σμός, υποδήματα) πρέπει να διαθέτουν αποδεικτικό καθαρισμού ή και απολύμανσης από νόμιμα υφιστάμε­νες επιχειρήσεις ή ανάλογο αποδεικτικό από τη χώρα εισαγωγής επίσημα μεταφρασμένο αντίστοιχα για όλα τα διατιθέμενα είδη.Τα είδη ιματισμού, ένδυσης και υπόδησης που δια­τίθενται πρέπει να είναι σε καλή κατάσταση, επισκευ­ασμένα και καθαρά.Κάθε τεμάχιο θα φέρει σήμανση από την εταιρεία που πραγματοποίησε τον καθαρισμό του ή την απολύμανση.Στο παράρτημα, που αποτελεί αναπόσπαστο μέρος της παρούσας, περιγράφονται οι κίνδυνοι και δίδονται οδηγίες καθαρισμού.Μεταχειρισμένα είδη που προσφέρονται από ή σε φιλανθρωπικά ιδρύματα ή δωρίζονται απευθείας σε πο­λίτες της χώρας, πρέπει να βρίσκονται σε καλή γενική κατάσταση, επισκευασμένα και καθαρά.Τα καταστήματα εμπορίας, πώλησης ή και ενοικίασης μεταχειρισμένων ειδών καθώς και οι χώροι διανομής ρούχων “από δεύτερο χέρι”, πρέπει να διαθέτουν αναρ­τημένες οδηγίες προς ενημέρωση του καταναλωτικού κοινού, ώστε να γίνεται επιπλέον επιμελής εξέταση και καθαρισμός των ειδών, από τον τελικό καταναλωτή/ χρήστη, πριν την χρησιμοποίησή τους.**Άρθρο 3****Διαδικασία έναρξης λειτουργίας επιχείρησης εμπο­ρίας, ενοικίασης και πώλησης μεταχειρισμένων ειδών ιματισμού, ένδυσης και υπόδησης - Δικαιολογητικά.**Για την έναρξη της λειτουργίας των επιχειρήσεων αυτών, ο ενδιαφερόμενος (φυσικό ή νομικό πρόσωπο), υποβάλλει στην αρμόδια υπηρεσία του Δήμου αίτηση έναρξης λειτουργίας επιχειρήσεως εμπορίας, ενοικί­ασης και πώλησης μεταχειρισμένων ειδών ιματισμού, ένδυσης και υπόδησης της οποίας δεν απαιτείται προ­ηγούμενη χορήγηση προέγκρισης.1) Η αίτηση συνοδεύεται από:Φωτοαντίγραφο δελτίου ταυτότητας ή άλλου εγγρά­φου από τα προβλεπόμενα στην παρ. 4 του άρθρου 3 του Ν. 2690/1999, όπως ισχύει μετά την τροποποίηση του με το άρθρο 25 του Ν. 3731/2008 (σχετική προσωρινή βεβαίωση της αρμόδιας αρχής, διαβατήριο, άδεια οδή­γησης ή ατομικό βιβλιάριο υγείας όλων των ασφαλιστι­κών φορέων) και εάν ο αιτών είναι αλλοδαπός πολίτης κράτους μη μέλους της Ευρωπαϊκής Ένωσης, φωτοαντί­γραφο ισχύουσας άδειας διαμονής που του επιτρέπει την άσκηση ανεξάρτητης οικονομικής δραστηριότητας. Αν ο ενδιαφερόμενος είναι ομογενής υποβάλλει ειδική ταυτότητα ομογενούς ή προξενική θεώρηση για επα­ναπατρισμό.Στην περίπτωση όπου αίτηση υποβάλλει εταιρεία, κατατίθεται:α) Αντίγραφο του ισχύοντος και καταχωρημένου στο Μητρώο καταστατικού της εταιρείας θεωρημένο από την αρμόδια για την τήρηση του Μητρώου αυτής Αρχή.β) Πιστοποιητικό της αρμόδιας για την τήρηση του Μητρώου διοικητικής ή δικαστικής αρχής περί τροπο­ποιήσεων καταστατικού/μη λύσης της εταιρείας.2)  Υπεύθυνη δήλωση του άρθρου 8 του Ν.1599/1986 που θα δηλώνει:i) Τη δραστηριότητα της επιχείρησης.ii) Τη διεύθυνση λειτουργίας της επιχείρησης.iii) Tον υγειονομικώς και αγορανομικώς υπεύθυνο ορι­ζόμενο από τον εκπρόσωπο της εταιρείας.iv) Ότι όλα τα διατιθέμενα είδη συνοδεύονται από αποδεικτικό καθαρισμού ή και απολύμανσης από νόμιμα υφιστάμενες επιχειρήσεις ή ανάλογο αποδεικτικό από τη χώρα εισαγωγής επίσημα μεταφρασμένο.3) Υπεύθυνη δήλωση του Ν. 1599/1986 αποδοχής, από τον υγειονομικώς και αγορανομικώς ορισθέντα.4) Βεβαίωση της οικείας ΔΟΥ περί υποβολής έναρξης δραστηριότητας (ΚΑΔ).Η άδεια χορηγείται εντός πέντε ημερών από την υπο­βολή της αίτησης με απόφαση Δημάρχου και κοινοποι­είται στις Υγειονομικές υπηρεσίες των Περιφερειακών Ενοτήτων της Χώρας για τη διενέργεια Υγειονομικών Ελέγχων.Η επιχείρηση υποχρεούται με την έναρξη λειτουργίας της να τηρεί φάκελο αρχείων με τα αποδεικτικά κα­θαρισμού ή και απολύμανσης των προς πώληση ειδών, τα οποία είναι υποχρεωμένη να επιδεικνύει σε κάθε υγειονομικό έλεγχο.**Άρθρο 4****Κυρώσεις**Η λειτουργία των ανωτέρω επιχειρήσεων που δεν διαθέτουν την προβλεπόμενη άδεια λειτουργίας σφρα­γίζονται αυτεπάγγελτα από την αδειοδοτούσα αρχή.Η σφράγιση επιβάλλεται και στις περιπτώσεις άρνη­σης ή παρεμπόδισης ελέγχου με ταυτόχρονη προσωρινή αφαίρεση της άδειας για 15 μέρες ύστερα από εισήγηση της υπηρεσίας που πραγματοποιεί τον έλεγχο προς την αδειοδοτούσα αρχή.Η άδεια λειτουργίας της επιχείρησης υγειονομικού ενδιαφέροντος, αφαιρείται προσωρινά για 15 ημέρες ή ανακαλείται, από την αρμόδια αδειοδοτούσα αρχή ιδίως στις περιπτώσεις της υποτροπής (ίδια παράβαση για τρείς φορές) ή της μη συμμόρφωσης.Η προσωρινά αφαιρεθείσα άδεια λειτουργίας επα­ναχορηγείται στις περιπτώσεις συμμόρφωσης της επιχείρησης ύστερα από εισήγηση της υγειονομικής υπηρεσίας.Στους παραβάτες των Υγειονομικών Διατάξεων επι­βάλλονται, οι κυρώσεις που προβλέπονται στο άρθρο 43 του Νόμου 4025/2011 (ΦΕΚ 228/τ.Α/2-11-2011) όπως τροποποιήθηκε και ισχύει.Σε λίαν εξαιρετικές περιπτώσεις, όταν από τη λει­τουργία επιχείρησης Υγειονομικού Ενδιαφέροντος, κινδυνεύει άμεσα η Δημόσια Υγεία μετά από πλήρως αιτιολογημένη γνωμοδότηση της αρμόδιας Υγειονομι­κής Υπηρεσίας, ο Περιφερειάρχης εκδίδει απόφαση για την προσωρινή απαγόρευση της λειτουργίας της και σφράγισης αυτής, η οποία εκτελείται αμέσως από την αδειοδοτούσα αρχή.Η επιχείρηση δύναται να επαναλειτουργήσει μετά από αιτιολογημένη γνωμοδότηση της Υγειονομικής Υπη­ρεσίας προς τον Περιφερειάρχη, άλλως η προσωρινή απαγόρευση καθίσταται οριστική.**Άρθρο 5****Καταργούμενες διατάξεις**Από την ισχύ της παρούσας καταργείται κάθε άλλη Διάταξη που έρχεται σε αντίθεση με αυτή.**Άρθρο 6****Έναρξη ισχύος**Η ισχύς της παρούσας αρχίζει δεκαπέντε μέρες από την δημοσίευση της παρούσας στην Εφημερίδα της Κυβερνήσεως.**ΠΑΡΑΡΤΗΜΑ****ΚΙΝΔΥΝΟΙ ΑΠΟ ΜΕΤΑΧΕΙΡΙΣΜΕΝΑ ΕΙΔΗ ΚΑΙ ΟΔΗΓΙΕΣ ΚΑΘΑΡΙΣΜΟΥ ΑΥΤΩΝ**Ο κίνδυνος από μεταχειρισμένα είδη, για τη Δημόσια Υγεία, υπό τη μορφή λοίμωξης ή παρασιτικής προσβο­λής, είναι σχετικά μικρός και αφορά σε:• Βακτήρια όπως οι στρεπτόκοκκοι και οι σταφυλόκοκ­κοι που φαίνεται ότι είναι πολύ απίθανο να επιβιώνουν για μακρό χρονικό διάστημα και σε επαρκείς αριθμούς πάνω σε είδη ρουχισμού και κλινοσκεπασμάτων, ώστε να θεωρείται ότι μπορεί να προκαλέσουν κίνδυνο για την υγεία του καταναλωτή.•  Οι συνήθεις ιοί, ομοίως, δε φαίνεται να είναι σε θέση να επιβιώσουν για μακρό χρονικό διάστημα πάνω σε ρουχισμό.• Αντίθετα, παράσιτα και μύκητες ενδέχεται να επι­βιώσουν για μεγαλύτερη χρονική περίοδο. Παρ’ όλο ότι η μετάδοση αυτών των οργανισμών είναι σχετικά απίθανη, κάποια μεταχειρισμένα είδη που δεν έχουν υποστεί καλό καθαρισμό μπορεί να αποτελούν κίνδυνο για την υγεία.Έτσι λοιπόν, εκτιμάται ότι οι κυριότεροι κίνδυνοι μπο­ρούν να συνοψισθούν στον παρακάτω πίνακα.

|  |  |
| --- | --- |
| Κίνδυνος | Επιβίωση εκτός του ανθρώπινου ξενιστή, Μετάδοση κλπ. |
| Ψώρα (Σαρκοπτική ψώρα) - Sarcoptes scabiei | • Επιβίωση εκτός ανθρώπινου ξενιστή τέσσερις (4) ημέρες |
| • Με άμεση επαφή με μολυσμένο άτομο και σε μικρότερο βαθμό μέσω μολυσμένων ρούχων |
| Φθείρες-ψείρες σώ­ματος      (Pediculus humanis) | • Κυρίως τρέφονται από το αν­θρώπινο αίμα και ζούνε μεταξύ του ανθρώπινου δέρματος και του ρουχισμού |
| • Μέσω μολυσμένου ρουχισμού, σεντονιών και επίπλων |
| Φθείρες   εφηβαίου (Pthirus pubis) | • Τρέφονται με το ανθρώπινο αίμα και συνήθως βρίσκονται σε περιοχές με αραιή σγουρή τρι­χοφυΐα, όπως στην περιοχή του εφηβαίου, των φρυδιών και στα γένια |
| • Η πιο συχνή μετάδοση είναι μέσω σεξουαλικής επαφής, αλλά ακόμη και ο δανεισμός μολυσμέ­νων ρούχων ή επαφή μέσω μο­λυσμένων σεντονιών μπορεί να οδηγήσει σε προσβολή από το παράσιτο |
| Φθείρες   στο   τρι­χωτό της κεφαλής (Pediculus capitus) | • Ζούνε και τρέφονται στο αν­θρώπινο κεφάλι. Μπορούν να επιβιώσουν το πολύ 1-2 ημέρες εκτός τριχωτού |
| • Στενή επαφή κεφαλής με κε­φαλή, λαστιχάκια για τα μαλλιά, καπέλα και μαντήλια ενέχει μικρό κίνδυνο μετάδοσης |
| Παρασιτικά έντομα κοριοί ( Cimex) | • Το είδος Cimex lectularius) ζει στην επίπλωση του κρεβατιού. |
| • Τρέφεται από το ανθρώπινο αίμα |
| • Μπορεί να επιβιώσει για μα­κρό χρονικό διάστημα χωρίς να τρέφεται με αίμα (για τα ενήλικα έντομα το διάστημα είναι πέραν του ενός χρόνου) |
| Μύκητες | • Κυτταρικά στοιχεία της επιδερ­μίδας ή τρίχες που αποπίπτουν μπορεί να παραμείνουν μολυ­σματικά για μακρό χρόνο στο περιβάλλον. |
| • Πρόκειται για λοίμωξη του δέρματος, των νυχιών ή και των μαλλιών και είναι υψηλής μετα­δοτικότητας. |
| • Μπορεί να μεταδοθεί από την άμεση επαφή δέρμα με δέρμα ή μέσω μολυσμένων ρούχων, υπο­δημάτων κι από επιφάνειες με νερό, όπως δάπεδα ντους |
| Μολυσματικό Κηρίο | • Πρόκειται για λοίμωξη του δέρματος που προκαλείται από σταφυλόκοκκο ή στρεπτόκοκκο ή και από τα δύο |
| • Ιδιαίτερα, μέσω δέρματος, με­ταδοτική λοίμωξη |
| • Σε πολύ μικρότερο βαθμό μεταδοτική από χειρισμούς με ρούχα ή λοιπά μολυσμένα αντι­κείμενα |

Από τα υπάρχοντα δεδομένα προκύπτει ότι γενικό­τερα, ο όποιος κίνδυνος ελαχιστοποιείται εφ’ όσον με­σολαβήσει πλύσιμο σε πλυντήριο σε θερμοκρασία άνω των 60ο Κελσίου και ακολουθήσει επιμελές σιδέρωμα με ατμό.Για λόγους προστασίας και διασφάλισης της Ατομικής και Δημόσιας Υγείας, πρέπει:• Τα εν λόγω είδη, να διατίθενται σε καλή γενική κα­τάσταση, επισκευασμένα και καθαρά. Ενδύματα ή άλλα αντικείμενα πολύ ακάθαρτα πρέπει να απορρίπτονται.• Οι επιχειρήσεις εμπορίας/ πώλησης μεταχειρισμέ­νων ειδών (όπως ενδυμάτων, ιματισμού κ.τ.ο.), οφείλουν πριν την προσφορά των εν λόγω ειδών, να μεριμνούν ώστε αυτά προηγουμένως να έχουν υποβληθεί σε κα­τάλληλο καθαρισμό, που επιτυγχάνεται σε επιχειρήσεις (π.χ. στεγνοκαθαριστήρια) με πλύση σε πλυντήριο, σε καυτό νερό με επιθυμητή θερμοκρασία άνω των 60ο C (βαθμών Κελσίου), με απορρυπαντικό και να έχει ακο­λουθήσει στη συνέχεια, επιμελές σιδέρωμα με ατμό.• Αντικείμενα που δεν μπορούν να πλυθούν, όπως π.χ. μαξιλάρια, στολές και άλλα ευαίσθητα είδη, θα πρέπει να υποβάλλονται σε άλλες μεθόδους καθαρισμού, ανά­λογες του υλικού κατασκευής αυτών, όπως π.χ. στεγνό καθάρισμα, τοποθέτηση σε στεγνωτήριο στην υψηλότε­ρη θερμοκρασία του στεγνωτηρίου ή σε επιτρεπόμενη θερμοκρασία αντοχής του υλικού, για δέκα λεπτά (10’) της ώρας τουλάχιστον.Αποτελεί επιβεβλημένη ανάγκη, οι προαναφερόμενοι κανόνες υγιεινής, να τηρούνται και από τις επιχειρήσεις που δραστηριοποιούνται στην ενοικίαση ενδυμάτων αμ­φίεσης (Αποκρεών), ενοικίασης νυφικών, κ.τ.ο.Η απόφαση αυτή να δημοσιευθεί στην Εφημερίδα της Κυβερνήσεως.Αθήνα, 8 Δεκεμβρίου 2014 |